32004L0084
L 219/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2004/84/ЕО НА СЪВЕТА
от 10 юни 2004 година
за изменение на Директива 2001/113/ЕИО относно плодови конфитюри, желета и мармалади и подсладено пюре от кестени, предназначени за консумация от човека
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията,
като взе предвид становището на Европейския парламент,
като има предвид, че:
(1)
В Директива 2001/113/ЕО (1) са посочени основните изисквания, на които трябва да отговарят редица продукти, определени в приложение I към същата директива, в това число „конфитюр“ и „мармалад“, с оглед създаване на възможност тези продукти да се движат свободно в рамките на вътрешния пазар.
(2)
Във версията на немски език названията на продуктите „Konfitüre“ и „Marmеlade“ се използват съответно за „конфитюр“ и „мармалад“.
(3)
На някои местни пазари в Австрия и Германия, например, кооперативните пазари или на ежеседмичните пазари, терминът „Marmеlade“ също традиционно се използва в смисъл на продукта с наименование „конфитюр“; в такива случаи терминът „Marmеlade aus Zitrusfrüchten“ се използва вместо термина „мармалад“ с цел обозначаване на разликата между двете категории продукти.
(4)
Във връзка с това е целесъобразно Австрия и Германия да вземат предвид тези традиции, когато приемат необходимите мерки, за да се съобразят с Директива 2001/113/ЕО.
(5)
Настоящата директива следва да се прилага от 12 юли 2004 г. с оглед осигуряване на пълното предимство от нейните разпоредби,
ПРИЕ НАСТОЯЩАТА ДИРЕКТИВА:
Член 1
Приложение I към Директива 2001/113/ЕО във версията му на немски език се замества с приложението към настоящата директива.
Член 2
Настоящата директива влиза в сила в деня след публикуването ѝ в Официален вестник на Европейския съюз.
Настоящата директива се прилага от 12 юли 2004 г.
Член 3
Адресати на настоящата директива са държавите-членки.
Съставено в Люксембург на 10 юни 2004 година.